Guðjón Valur Siguðrsson lék á sínum tíma í dönsku deildinni . EPA / Diego Azubel Danir þurfa að treysta á Íslendinga í lokaumferðinni á morgun til þess að komast áfram í milliriðla á Evrópumótinu í handbolta . Dönsku blaðamennirnir hópuðust í kringum fyrirliða íslenska landsliðsins , Guðjón Val Sigurðsson , á blaðamannafundi íslenska liðsins í dag . Ekkert nema íslenskur sigur dugar Dönum til að enda ofar í töflunni en Ungverjar . Dönsku blaðamennirnir reyndu að fá Guðjón Val til að lofa því að íslenska landsliðið myndi hjálpa Dönum á morgun . „ Við erum ekki með örlög Dana í okkar höndum . Þið látið eins og þetta snúist allt um ykkur . Við þurfum að spila á móti Ungverjum . Við erum að fara að berjast við Ungverja og sá leikur snýst ekki um Danmörk , “ sagði Guðjón Valur við TV 2 SPORT . „ Ég ber mikla virðingu fyrir leikmönnum og þjálfurum Dana og fyrir Danmörku sem þjóð . Ég elskaði að búa þarna en þessi leikur snýst bara um tvö stig fyrir okkur . Ef við vinnum þennan leik þá verðum við virkilega ánægðir . Það er það eina sem ég get sagt , “ sagði Guðjón Valur . „ Því miður fyrir Dani þá þurfa þeir að treysta á aðra en við ætlum að einbeita okkur að okkur sjálfum , “ sagði Guðjón Valur . Leikur Íslands og Ungverjalands fer fram á undan leik Dana . Danir gæti því verið úr leik áður en leikur þeirra við Rússa hefst .